‘वी द युवा’ ने सिलमिना तिग्गा की ली जिम्मेदारी
समाज सेवा तथा आर्थिक रूप से कमजोर वर्ग के विद्यार्थियों की सहायता के लिएलोयोला महाविद्यालय कुनकुरी में गठित हुए युवाओं के संगठन वी द युवा ने अपनी सक्रियता बढ़ाते हुए आर्थिक एवं शारीरिक रूप से कमजोर छात्रा सिलमिना तिग्गा को गोद लेकर मानवता का एक सुंदर उदाहरण प्रस्तुत किया है। सिलमिना तिग्गा गत वर्ष नवमीं की परीक्षा देने के बाद अपनी आर्थिक एवं शारीरिक समस्याओं के कारण अपनी पढ़ाई छोड़ चुकी थी। वी द युवा ग्रुप देवदूत बनकर उसके जीवन में आया, जिसने उसे पढ़ने के लिए प्रोत्साहित ही नहीं किया, बल्कि उसके आगे पढ़ने की समस्त जिम्मेदारी भी अपने ऊपर ले ली। इस ग्रुप की सहायता से सिलमिना के जीवन में यह क्रिसमस काफी खुशियां लेकर आया है और उसने वी द युवा ग्रुप के सौजन्य से इस वर्ष की दसवीं बोर्ड परीक्षा देने के लिए अपना फार्म भी भर दिया है।
वी द युवा द्वारा आर्थिक रूप से कमजोर विकलांग छात्रा सिलमिना को गोद लेने का कार्यक्रम लोयोला महाविद्यालय में रखा गया था, जिसमें महाविद्यालय के प्राचार्य डॉक्टर फादर ओस्कर एस तिर्की, सहायक प्राध्यापक नीतिश शर्मा, स्वाति दुबे, नंद किशोर सिंह, सुशील तिग्गा, ब्रज किशोर पाठक, के साथ आशिष गुप्ता, सूरज गुप्ता, रमन शर्मा, उमेश कंसारी, अभिषेक नंदे, सादिया खातून, शिवानी ताम्रकार, खुश्बू ताम्रकार आदि विद्यार्थी सम्मिलित हुए। इस कार्यक्रम में अभाविप के प्रदेश सदस्य उमंग हेडा, बाला साहब देश पांडे छात्रसंघ अध्यक्ष राहुल मिश्रा आदि सम्मिलित हुए।वी द युवा के प्रवक्ता रोहित लकड़ा ने समस्त विद्यार्थियों एवं नागरिकों को क्रिसमस की शुभकामनाएं दी।
उन्होंने कहा है कि जरूरी नहीं कि हर वक्त सजदे हो और उसमें खुदा का नाम आए, जिंदगी खुद एक इबादत है बशर्ते वो किसी के काम आए। इस संगठन के जुडऩे के लिये संगठन पदाधिकारी से संपर्क किया जा सकता है।वी द युवा ग्रुप ने युवा जागृति का संदेश देते हुए गठन के साथ ही अपनी सक्रियता से अलग पहचान बना ली है। रक्तदान के क्षेत्र में इस ग्रुप से संबद्ध 56 विद्यार्थियों ने रक्तदान कर अंजान जरूरतमंदों की प्राण रक्षा की है। दिवाली के उत्सव पर इस संगठन द्वारा उबकापानी, बेहराटोली आदि पिछड़े क्षेत्र में जाकर आर्थिक रूप से कमजोर बच्चों के साथ दीपावली का त्यौहार मनाया और उन्हें फटाके मिठाईयों, दीपक आदि के साथ शिक्षा संबंधी सामग्री भी प्रदान की। अपने युवा जोश एवं सद्भावना से उन्होंने उन बच्चों के जीवन में प्रसन्नता के पलो का सृजन किया।
----------.
समाचार क्रमांक 13
सिलमिना
hin_Deva hin_Deva awa_Deva hin_Deva unk hin_Deva kas_Deva